section_heading: Odnos medija
paragraph_text: U prvoj najavnoj rečenici Dnevnika HTV-a, emitiranog 26. svibnja 2013. u 19:30 voditelj i urednik Zoran Šprajc rekao je da se potpisnici zahtjeva za raspisivanjem referenduma zagovaraju „homofobnu izmjenu Ustava“. U daljnjem tijeku priloga, voditelj je iznio tvrdnju kako je cilj inicijative „da se u Ustav unese homofobna odredba“. Predstavnici inicijative od HRT-a su pismom zatražili ispriku zbog vrijeđanja potpisnika zahtjeva za referendumom.